નવી દિલ્હી- સુપ્રીમ કોર્ટના જજો વચ્ચે ચાલી રહેલો ગતિરોધ પુરો થવાનું નામ નથી લઈ રહ્યો. સુપ્રીમ કોર્ટના જસ્ટિસ જે. ચેલામેશ્વરે પ્રશ્નો ઉઠાવ્યા બાદ હવે જસ્ટિસ કુરિયન જોસેફે પણ ચિફ જસ્ટિસ ઓફ ઈન્ડિયાને પત્ર લખ્યો છે. પોતાના પત્રમાં જસ્ટિસ કુરિયન જોસેફે કોલેજિયમની ભલામણને લઈને કેન્દ્રના વલણ અંગે નારાજગી વ્યક્ત કરી છે. પત્રમાં જસ્ટિસ કુરિયન જોસેફે લખ્યું છે કે, મહિનાઓ પહેલા કરવામાં આવેલી કોલેજિયમની ભલામણો ઉપર સરકાર કાર્યવાહી કરવાને બદલે ફાઈલ દબાવીને બેઠી છે. હવે સમય આવી ગયો છે કે, આ બાબતે સુપ્રીમ કોર્ટ સરકારને સવાલ પુછે. કારણકે સુપ્રીમ કોર્ટની શાખ પણ દાવ પર લાગી છે.